**REPUBLIKA HRVATSKA**

**OSNOVNA ŠKOLA ŠIME BUDINIĆA**

**Put Šimunova 4**

**Zadar**

**OIB: 83934515407**

KLASA: 400-01/19-01/05

URBROJ: 2198/01-25-19-1

Temeljem članka 76. Statuta Osnovne škole Šime Budinića, a u svezi s člankom 34. Zakona o fiskalnoj odgovornosti („Narodne novine“ br. 111/18) i članka 7. i 8. Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila („Narodne novine“ br. 95/19), ravnateljica Osnovne škole Šime Budinića Jagoda Galić, dipl. uč. dana 31. listopada 2019. godine donosi:

**PROCEDURU O BLAGAJNIČKOM POSLOVANJU**

**Članak 1**.

Procedurom o blagajničkom poslovanju uređuje se organizacija blagajničkog poslovanja Osnovne škole Šime Budinića, Zadar (u daljem tekstu: Škola), poslovne knjige i dokumentacija u blagajničkom poslovanju, uredno i pravovremeno vođenje blagajničkog izvještaja, konzistentnost između stavaka blagajne i izvornih dokumenata, blagajnički maksimum i ostale odredbe.

**Članak 2.**

Blagajničko poslovanje Škola vodi se u papirnatom ili digitalnom obliku.

**Članak 3.**

Za potrebe redovnog poslovanja škole utvrđuje se blagajnički maksimum u iznosu od 5.000,00 kuna.

 U smislu stavka 1. ovog članka, u svim situacijama u kojima je to propisano i moguće, ***preporučuje se bezgotovinsko poslovanje*** putem poslovnih računa škole otvorenih u poslovnim bankama, dok se gotovinska plaćanja i naplate koriste samo u za to uobičajenim situacijama, odnosno ukoliko se za tim ukaže posebna potreba, hitnost i slično.

**Članak 4.**

Iznos sredstava iznad 5.000,00 kuna, odnosno iznad blagajničkog maksimuma, koji na kraju radnog dana ostaje u blagajni, treba položiti na poslovni račun škole isti dan ili najkasnije drugi radni dan. Iznimka od navedenog je potreba njihovog korištenja.

**Članak 5.**

Blagajničko poslovanje se evidentira preko blagajničkih isprava, a za koje se zadužuje računovodstveni referent (blagajnik) i to:

* blagajničke uplatnice,
* blagajničke isplatnice,
* blagajničkog izvještaja (dnevnika blagajničkog poslovanja).

Za svaku pojedinačnu uplatu i isplatu novca iz blagajne izdaje se zasebna numerirana uplatnica, odnosno isplatnica koju potpisuju blagajnik te uplatitelj odnosno isplatitelj.

**Članak 6.**

Blagajničko poslovanje se može evidentirati ručno ili elektronski. U slučaju vođenja blagajničkog poslovanja elektronski, blagajničke isprave moraju imati zadovoljavajuću formu (naziv i redni broj isprave, uplaćeni/isplaćeni iznos, datum i mjesto izdavanja isprave, kratak opis poslovne transakcije, potpisi ovlaštenih osoba - blagajnik, uplatitelj/isplatitelj, likvidatora te pečat izdavatelja isprave).

**Članak 7.**

Gotovinska novčana sredstva se drže u sefu ili kasi blagajne kojom rukuje blagajnik. Ključ od blagajne može imati samo blagajnik. Prilikom svakog napuštanja radnog mjesta blagajnik je dužan zaključati sef ili kasu.

**Članak 8.**

Blagajnik škole je računovodstveni referent odgovoran za uplate, isplate i stanje gotovine u blagajni.

Blagajnik je dužan redovito polagati novac na poslovni račun škole te voditi računa o količini primljenog i izdanog novca.

Zaprimljenu dokumentaciju blagajnik kontrolira formalno i suštinski, fizičkim brojanjem potvrđuje točnost uplaćene gotovine, ispisuje uplatnicu na ime i svrhu uplate prema priloženoj dokumentaciji s potpisom uplatitelja, ispisuje isplatnicu na ime i svrhu isplate po priloženom računu i obavlja isplatu gotovine s potpisom primatelja tj. osobe kojoj je isplaćena gotovina.

**Članak 9.**

U blagajnu škole se evidentiranju sljedeće uplate:

* podignuta gotovina s poslovnog računa škole - prilog virman ili slip,
* povrat cijele ili dijela akontacije zaposlenika škole za službeno putovanja u slučaju ako je pri obračunu putnog naloga utvrđeno da je dana akontacija veća od stvarnih troškova službenog putovanja,
* uplate zaposlenika škole za učeničke časopise - prilog popis učeničkih časopisa s popisom pojedinih učenika s potpisom zaposlenika škole,
* ostale uplate u gotovini koje su nastale kao rezultat redovnog poslovanja (utržak školske zadruge) - prilog izvješće, odluka i sl. sa potpisom,
* uplate roditelja/staratelja za prehranu učenika - prilog izdani račun,
* uplate roditelja/staratelja za počinjenu štetu na imovini škole - prilog odluka o naplati štete ili izdani račun,
* uplate korisnika dvorane/drugih prostorija škole - prilog izdani račun,
* sredstva koja se prikupljaju tijekom školske godine - prilog zamolba ili odluka za prikupljanje sredstava, pisani dokument o uplaćenim ili zaprimljenim sredstvima s naznačenom svrhom i potpisom.

**Članak 10.**

Iz blagajne škole se evidentiraju sljedeće isplate:

* za materijalne troškove uz obvezno prilaganje R1 računa od strane zaposlenika,
* polog prikupljenih novčanih sredstava na poslovni račun škole,
* u iznimnim slučajevima akontacije i troškovi službenih putovanja (prilog - Putni nalog sa izvješćem u roku 8 dana s obračunom troškova i potrebnim prilozima za opravdanje troškova) prema usmenom/pisanom zahtjevu i usmenom/pisanom odobrenju ravnatelju,
* u iznimnim slučajevima ostale naknade troškova zaposlenima npr. naknada za korištenje privatnog automobila u službene svrhe (prilog - Evidencija pri korištenju privatnog automobila u službene svrhe za obračun loko vožnje) prema usmenom/pisanom zahtjevu i usmenom/pisanom odobrenju ravnatelju,
* isplata regresa i božićnice u gotovini na zahtjev zaposlenika, a koji na isto ostvaruju pravo prema uputi Ministarstva financija od srpnja 2017. god KLASA: 400-06/16-01/330, URBROJ: 513-05-02-17-8.

Maksimalna isplata u gotovini po jednoj isplatnici može biti 10.000,00 kuna.

**Članak 11.**

Sve uplate gotovine u školsku blagajnu polažu se na poslovni račun škole, dok se za potrebe isplate gotovina podiže s poslovnog računa škole.

**Članak 12.**

Isplate koje se evidentiraju u blagajni škole mogu se obavljati samo na osnovu prethodno izdanog dokumenta kojim se dokazuje nastali poslovni događaj (račun, nalog ili drugi relevantan dokument) kojeg svojim potpisom odobrava ravnatelj.

**Članak 13.**

Svaki dokument u vezi s gotovinskom uplatom i isplatom mora biti numeriran i popunjen tako da isključuje mogućnost naknadnog dopisivanja. U iznimnim slučajevima dozvoljeno je napraviti ispravak krivo upisanog podatka na način da se na postojećem dokumentu krivo upisani podatak precrta te upiše ispravan podatak uz potpis osobe koja je napravila ispravak.

Ispisivanje i potpisivanje dokumenta o uplati i isplati je jednokratno, s dvije kopije i originalom za potrebe primatelja i blagajne. Blagajnička uplatnica se ispostavlja u tri primjerka, original s dokumentacijom temeljem koje je izvršena uplata gotovog novca prilaže se uz blagajnički izvještaj, jedna kopija se predaje uplatitelju, a treći primjerak ostaje u bloku u slučaju ručnog vođenja blagajne. Blagajnička isplatnica ispostavlja se također u tri primjerka, original s dokumentacijom temeljem koje je izvršena isplata gotovog novca prilaže se uz blagajnički izvještaj, jedna kopija se predaje primatelju, a treći primjerak ostaje u bloku u slučaju ručnog vođenja blagajne.

**Članak 14.**

Blagajnička izvješća škole se vode i zaključuju ovisno o potrebama škole dnevno, tjedno, dvotjedno ili mjesečno. Utvrđivanje stvarnog stanja blagajne obavlja se na kraju svakog radnog dana.

U blagajnička izvješća se kronološki unose sve uplate i isplate provedene u razdoblju sastavljanja izvješća po datumu, naznaci i broju uplate/isplate i iznosu, a poželjno je da se iskaže i konto, na kraju se iskazuje ukupan primitak odnosno izdatak, zatečeno početno stanje i završno stanje blagajne na dan kada se izvješće sastavlja. Isto predstavlja stanje gotovine u blagajni na dan izrade izvješća i mora biti u skladu sa iskazanom specifikacijom novca koji je položen u blagajnu. Uz blagajničko izvješće se prilažu sve uplatnice i isplatnice sa prilozima. Blagajničko izvješće potpisuje blagajnik. Ako je uspostavljeno razdvajanje dužnosti potpisuje i likvidator.

Blagajnički izvještaj kontrolira ravnatelj što potvrđuje svojim potpisom.

Blagajnički izvještaj s potpisima i pečatom se dostavlja voditelju računovodstva i evidentira u Glavnoj knjizi te raspoređuje na odgovarajuća konta.

**Članak 15.**

Ova Procedura stupa na snagu danom donošenja i bit će objavljena na oglasnoj ploči i web stranici Škole.

 Ravnateljica Jagoda Galić, dipl. uč.